CELEX: 31999D0205
Language: sk
Date: 1999-02-26 00:00:00
Title: Rozhodnutie Komisie z 26. februára 1999, ustanovujúce ekologické kritéria pre udeľovanie environmentálnej značky spoločenstva osobným počítačom [oznámené pod číslom dokumentu C(1999) 425]Text s významom pre EHP.

Dôležité právne oznámenie

|

31999D0205

Úradný vestník L 070 , 17/03/1999 S. 0046 - 0048

		Rozhodnutie Komisiez 26. februára 1999,ustanovujúce ekologické kritéria pre udeľovanie environmentálnej značky spoločenstva osobným počítačom[oznámené pod číslom dokumentu C(1999) 425](Text s významom pre EHP)(1999/205/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 880/92 z 23. marca 1992 o udeľovaní environmentálnej značky spoločenstva [1], a najmä na druhý pododsek jeho článku 5 ods. 1,keďže prvý pododsek článku 5 ods. 1 nariadenia (EHS) č. 880/92 ustanovuje, že podmienky pre udeľovanie environmentálnej značky spoločenstva budú definované pre skupiny výrobkov;keďže článok 10 ods. 2 nariadenia (EHS) č. 880/92 ustanovuje, že environmentálny profil výrobku bude hodnotený s ohľadom na konkrétne kritériá pre skupiny výrobkov;keďže spoločenstvo rokuje o dohode o koordinácii energetického označovania vychádzajúceho z programu USA "Energy Star";keďže je potrebné revidovať kritériá v rámci dvojročného obdobia s cieľom prispôsobiť energetické požiadavky technologickým inováciám, vývojovým trendom na trhu a vyššie uvedenému programu "Energy Star";keďže v súlade s článkom 6 nariadenia (EHS) č. 880/92 Komisia v rámci konzultačného fóra rokovala s hlavnými záujmovými skupinami;keďže opatrenia ustanovené v tomto rozhodnutí sú v súlade so stanoviskom výboru zriadeného podľa článku 7 nariadenia (EHS) č. 880/92,PRIJALA TOTO ROZHODNUTIE:Článok 1Skupina výrobkov "osobné počítače" (ďalej len "skupina výrobkov") znamená:"komerčne dostupné stacionárne počítače pozostávajúce z monitora, systémovej jednotky a klávesnice."Článok 2Environmentálny profil a vhodnosť na použitie tejto skupiny výrobkov bude hodnotená s ohľadom na konkrétne ekologické kritéria ustanovené v prílohe tohto rozhodnutia.Článok 3Definícia skupiny výrobkov a konkrétne ekologické kritéria pre skupinu výrobkov platia po dobu dvoch rokov od prvého dňa mesiaca nasledujúceho po prijatí kritérií. Ak do konca tohto obdobia nebudú prijaté revidované ekologické kritéria, ich platnosť sa predlžuje o ďalší rok.Článok 4Číslo kódu priradené tejto skupine výrobkov na administratívne účely je "013".Článok 5Toto rozhodnutie je adresované členským štátom.V Bruseli 26. februára 1999Za KomisiuRitt Bjerregaardčlenka Komisie[1] Ú. v. ES L 99, 11.4.1992, s. 1.--------------------------------------------------PRÍLOHAVYMEDZENIEAby bolo možné osobnému počítaču udeliť environmentálnu značku, musí spĺňať kritéria uvedené v tejto prílohe, ktoré sú zamerané na podporu:- znižovania environmentálnych škôd alebo rizík súvisiacich s používaním energie (globálneho otepľovania, acidifikácie, vyčerpania neobnoviteľných zdrojov) znižovaním spotreby energie,- znižovania environmentálnych škôd súvisiacich s využívaním prírodných zdrojov podporou vymeniteľnosti súčastí počítačov, recyklovateľnosti a ich ľahkej opravy.Kritériá navyše nabádajú k používaniu najlepších praktík a zvyšovaniu environmentálneho povedomia spotrebiteľov.Okrem toho označovanie plastických častí nabáda k ich recyklácii.KĽÚČOVÉ KRITÉRIA1. Úspora energie: monitorMonitor musí mať v úspornom režime spotrebu energie ≤ 10 wattov.Monitor musí mať v spiacom režime spotrebu energie ≤ 3 watty.Nastavená doba, po ktorej počítač automaticky prejde z režimu činnosti do úsporného režimu a z úsporného režimu do spiaceho režimu má byť ≤ 30 minút nečinnosti. Výrobca musí umožniť túto funkciu, ale užívateľ ju môže vypnúť.2. Úspora energie: riadiaca jednotkaRiadiaca jednotka musí mať v úspornom režime spotrebu energie ≤ 27 wattov. Týka sa to riadiacej jednotky, ak nie je zapojená v počítačovej sieti (tzn. v samostatnom režime).Nastavená doba zmeny prevádzkového režimu z prevádzky do úsporného režimu musí byť ≤ 30 minút nečinnosti. Výrobca musí umožniť túto funkciu, ale užívateľ ju môže vypnúť.Pri vypnutom pracovnom režime nesmie byť spotreba energie vyššia ako 5 wattov.3. Predĺženie životnostiVýrobca na fungovanie systémovej jednotky a klávesnice poskytuje záruku minimálne tri roky a na monitor minimálne jeden rok. Záruka platí od dátumu doručenia zákazníkovi. Dostupnosť kompatibilných náhradných dielov a služieb musí byť zaručená po dobu piatich rokov od doby vyskladnenia.Okrem toho musí osobný počítač spĺňať tieto kritériá:1. systémová jednotka musí mať modulárnu konštrukciu umožňujúcu, aby boli komponenty ľahko prístupné;2. systémová jednotka musí byť prístupná za pomoci bežne dostupných nástrojov, umožňujúc ľahšiu výmenu komponentov;3. možnosť zdokonalenia musí byť zaručená minimálne pre procesor, grafickú kartu, pamäť s priamym prístupom a, ak to prichádza do úvahy, aj snímač CD-ROM;4. musí byť k dispozícii jeden alebo niekoľko voľných slotov.KRITÉRIA NAJLEPŠEJ PRAXE4. Spätný odber a recykláciaVýrobca musí zaručiť spätný odber osobného počítača a vymenených komponentov, s výnimkou častí kontaminovaných užívateľom (napr. aplikácie pre použitie v lekárstve alebo jadrovej energetike).Okrem toho musí osobný počítač spĺňať tieto kritériá:1. jedna kvalifikovaná osoba musí byť schopná sama demontovať systémovú jednotku;2. výrobca musí skontrolovať demontáž systémovej jednotky a vypracovať správu o demontáži. Správa musí okrem iného potvrdiť, že spoje:- je možné ľahko nájsť a sú prístupné,- sú maximálne štandardizované,- sú prístupné za pomoci univerzálnych nástrojov;3. nezlučiteľné a nebezpečné materiály musia byť odstrániteľné;4. 90 % plastických a kovových materiálov krytu a kostry musí byť recyklovateľných;5. ak sa vyžadujú označenia, musia byť ľahko odstrániteľné alebo byť súčasťou počítača;6. plastové časti:a) nesmú obsahovať výrobcom pridané olovo alebo kadmium;b) musia byť z jedného polyméru alebo zlučiteľných polymérov, s výnimkou krytu, ktorý má pozostávať maximálne z dvoch oddeliteľných druhov polymérov;c) nesmú obsahovať kovové časti, ktoré nemožno oddeliť;7. plastické časti ťažšie ako 25 gramov:a) nesmú obsahovať spomaľovače horenia, ktoré obsahujú organické zlúčeniny brómu alebo chlóru;b) musia mať trvalé označenie určujúce materiál v súlade s ISO 11469. Táto podmienka sa nevzťahuje na lisované plastické materiály.5. Návod pre užívateľaOsobný počítač sa predáva spolu s návodom obsahujúcim rady ako s ním správne zaobchádzať z hľadiska životného prostredia, a to najmä:1. odporúčania pre používanie vybavenia, ktoré šetrí energiu vrátane informácie, že vypnutie týchto funkcií môže viesť k vyššej spotrebe energie a tým i k vyšším prevádzkovým nákladom;2. informácie o maximálnej a minimálnej spotrebe energie systémovej jednotky a monitoru počas prevádzky, v úspornom režime a v spiacom režime a po vypnutí a údaj o tom, že odber energie zo siete môže byť znížený na nulu, ak je počítač odpojený z elektrickej siete alebo ak je zásuvka vypnutá;3. informácie o záruke a dostupnosti náhradných dielov;4. informácie o tom ako postupovať pri zásahu do systémovej jednotky a výmene komponentov, najmä procesora, grafickej karty, pamäte s priamym prístupom, pevného disku a zariadenia permanentnej pamäti na kompaktnom disku (CD-ROM), ak je inštalovaný;5. informácie o tých častiach a materiáloch osobného počítača, ktoré sú znovu použiteľné a/alebo recyklovateľné;6. rady, ako môže spotrebiteľ na základe záruky výrobcu výrobok vrátiť.6. Environmentálne vyhlásenieK výrobku musí byť priložené environmentálne vyhlásenie a musí byť k dispozícii užívateľovi. Tento doklad musí byť v súlade s odporúčaniami technickej správy ECMA (Európske združenie konštruktérov počítačov) č. 70 "Environmentálne vlastnosti týkajúce sa výrobku".SKÚŠKY7. Skúšobné laboratóriaAk sa vyžaduje testovanie, vykonáva sa na náklady žiadateľa v laboratóriách, ktoré spĺňajú všeobecné podmienky noriem EN 45001.INFORMÁCIE PRE SPOTREBITEĽANa obale výrobku (pokiaľ možno čo najbližšie k eko-značke) tak, aby bol pre spotrebiteľov jasne viditeľný, sa umiestňuje tento text:- Tento výrobok spĺňa podmienky pre udelenie eko-značky Európskej únie, pretože je energeticky úsporný a bol navrhnutý tak, aby umožňoval modernizáciu a recykláciu a umožňoval šetrnú likvidáciu voči životnému prostrediu.- Ďalšie informácie o tom, ako minimalizovať dosahy na životné prostredie, sú uvedené v návode na použitie.--------------------------------------------------